projecte-aina/catalan_government_crawling huggingface dataset:
La compareixença comença amb la presentació dels compareixents a càrrec del president de la comissió o de la subcomissió, el qual els dona la paraula per un temps màxim de trenta minuts, llevat que la mesa de la comissió n'estableixi una durada superior, perquè informin sobre l'objecte de la compareixença.
Després intervenen el grup o els grups que l'han sol·licitada, per un temps màxim de deu minuts, i, a continuació, els altres grups parlamentaris, per un temps màxim de deu minuts, llevat que la mesa de la comissió n'estableixi una durada superior.
Els temps màxims d'intervenció es poden reduir si ho estableix la mesa de la comissió, d'acord amb els portaveus dels grups parlamentaris.
La compareixença comença amb la presentació dels compareixents a càrrec del president de la comissió o de la subcomissió, el qual els dóna la paraula per un temps màxim de trenta minuts perquè informin sobre l'objecte de la compareixença.
Les persones designades pel Ple del Parlament per a exercir funcions representatives o executives han de comparèixer davant l'òrgan parlamentari que ho acordi per majoria absoluta.
Si els funcionaris o les autoritats no compareixien o no justificaven llur no-compareixença en el termini i la forma establerts per la comissió, o hom no responia a la petició d'informació requerida en el període indicat per l'apartat 1, el president del Parlament ho ha de comunicar a l'autoritat o al funcionari superior corresponent, per si fos procedent d'exigir-los cap responsabilitat.
Si els funcionaris o les autoritats no compareixien o no justificaven llur no-compareixença en el termini i la forma establerts per la comissió, o hom no responia a la petició d'informació requerida en el període indicat per l'apartat 1, el president del Parlament ho ha de comunicar a l'autoritat o al funcionari o funcionària superior corresponent, per si fos procedent d'exigir-los cap responsabilitat.
Les reunions dels grups de treball són públiques.
Els grups de treball, a iniciativa de la mesa de la comissió, de tres grups parlamentaris o de la tercera part dels membres de la comissió, poden acordar per majoria de dos terços que les reunions no siguin públiques.
La Mesa del Parlament ha d'adoptar les mesures necessàries per a facilitar l'assistència a les reunions dels grups de treball de les persones que hi siguin convocades.
Les sessions de les comissions són desconvocades pel president de la comissió, d'acord amb la mesa respectiva i els portaveus de la comissió, bé a iniciativa del president, bé a petició de dos grups parlamentaris o d'una cinquena part dels membres de la comissió.
Les sessions de les comissions són desconvocades pel president de la comissió, d'acord amb la mesa respectiva, i els portaveus de la comissió, bé a iniciativa del president, bé a petició de dos grups parlamentaris o d'una cinquena part dels membres de la comissió.
En els casos en què l'acusació sigui per delictes vinculats a la corrupció, la Mesa del Parlament, una vegada sigui ferm l'acte d'obertura del judici oral i en tingui coneixement, ha d'acordar la suspensió de manera immediata.
Si es plantegen dubtes sobre el tipus de delicte o sobre el règim d'incompatibilitats aplicable al llarg de la suspensió, cal el dictamen de la Comissió de l'Estatut dels Diputats.
Si el diputat es vol traslladar a les dependències de l'Administració per a consultar de manera presencial la informació i documentació demanades en exercici del dret regulat per l'article 6, ho pot fer acompanyat, com a màxim, de dos assessors acreditats degudament.
El personal que presta assistència a un grup parlamentari o a un membre del Parlament en les actuacions davant l'Administració de la Generalitat i els altres organismes i entitats a què fa referència l'article 6 ha d'ésser acreditat degudament per la secretaria general del Parlament.
Si el diputat es vol traslladar a les dependències de l'Administració per a consultar de manera presencial la informació i documentació sol·licitada en exercici del dret regulat per l'article 6, ho pot fer acompanyat, com a màxim, de dos assessors acreditats degudament.
El personal que presta assistència a un grup parlamentari o a un membre del Parlament en les actuacions davant l'Administració de la Generalitat i les altres entitats i organismes a què fa referència l'article 6 ha d'ésser acreditat degudament.
Aquest personal només pot actuar acompanyant el diputat corresponent.
El Ple del Tribunal Constitucional, per provisió de 31 de juliol de 2017, ha acordat:
Admetre a tràmit el recurs d'inconstitucionalitat promogut pel president del Govern i, en la seva representació i defensa, per l'advocat de l'Estat, contra l'apartat segon de l'article 135 del Reglament del Parlament de Catalunya en la redacció feta per la reforma parcial aprovada pel Ple d'aquesta institució el 26 de juliol de 2017.
Donar trasllat de la demanda i els documents presentats, d'acord amb el que estableix l'article 34 de la Llei orgànica del Tribunal Constitucional (LOTC), al Congrés dels Diputats i al Senat, per conducte dels seus presidents, així com a la Generalitat de Catalunya i al Parlament de Catalunya, per conducte dels seus presidents, per tal que, en el termini de quinze dies, es puguin personar en el procés i formular les al·legacions que considerin convenients.
Donar per invocat per part del president del Govern l'article 161.2 de la Constitució, la qual cosa, d'aquesta manera i d'acord amb el que disposa l'article 130 LOTC, produeix la suspensió del precepte impugnat, des de la data d'interposició del recurs -28 de juliol de 2017- per a les parts del procés i des de la seva publicació al Boletín Oficial del Estado per a tercers.
De conformitat amb l'article 87.1 LOTC, sense perjudici de l'obligació que aquest precepte imposa a tots els poders públics de complir les resolucions d'aquest Tribunal, i d'acord amb el que demana la part recurrent, notifiqueu personalment aquesta Resolució a la M. H. Sra Carme Forcadell i Lluís, presidenta del Parlament de Catalunya i presidenta de la Mesa del Parlament esmentat, als integrants de la Mesa del Parlament esmentat, Sr.
Anna Simó i Castelló, secretària primera; Sr.
Ramona Barrufet i Santacana, secretària quarta; al secretari general del Parlament de Catalunya, Sr.
Xavier Muro i Bas i al lletrat major del Parlament de Catalunya, Sr.
Així mateix, se'ls adverteix del deure d'impedir o paralitzar tota iniciativa que suposi ignorar o eludir l'acordada suspensió.
En particular, que s'abstinguin d'iniciar, qualificar, introduir a l'ordre del dia de cap òrgan del Parlament de Catalunya i, en general, de dictar cap acord que impliqui la tramitació d'una proposició de llei pel procediment de lectura única en aplicació de l'impugnat apartat segon de l'article 135 del Reglament del Parlament de Catalunya, i se'ls adverteix de les eventuals responsabilitats, inclosa la penal, en què podrien incórrer en el cas d'incomplir aquest requeriment.
De conformitat amb l'article 87.2 LOTC, demanar l'auxili jurisdiccional del Tribunal Superior de Justícia de Catalunya per realitzar les notificacions, els requeriments i les advertències acordats.
Habilitar els dies hàbils del mes d'agost per a la tramitació d'aquest recurs d'inconstitucionalitat.
Publicar el contingut d'aquesta resolució al Boletín Oficial del Estado i al Diari Oficial de la Generalitat de Catalunya.
El Decret 221/1999, de 27 de juliol, pel qual s'aprova el Reglament de la Caixa General de Dipòsits de la Generalitat de Catalunya, regula el funcionament de la Caixa General de Dipòsits.
L'organització actual del Departament d'Economia, Finances i Planificació es basa només en quatre delegacions territorials.
L'existència de sucursals de la Caixa General de Dipòsits en les oficines liquidadores de districte hipotecari que gestionen i recapten tributs cedits per la Generalitat de Catalunya facilitaria la realització de les obligacions tributàries dels contribuents.
Les oficines liquidadores de districte hipotecari actuaran com a sucursals de la Caixa General de Dipòsits per a les garanties no dineràries que avalin deutes la gestió i recaptació dels quals realitzi l'oficina liquidadora mateixa d'acord amb la normativa corresponent.
La gestió i els procediments de les sucursals estaran sotmesos al que determinen el Reglament general de la Caixa General de Dipòsits, aprovat per l'esmentat Decret 221/1999, de 27 de juliol, i les disposicions que en desplegament seu dicti la Direcció General de Pressupostos i Tresor.
e) Supervisar la tramitació dels expedients de contractació d'obres, serveis i subministraments del Departament.
i) Supervisar els expedients patrimonials i coordinar l'inventari dels béns immobles del Departament, i també controlar el seguiment de les subvencions i ajuts que atorga el Departament.
j) Coordinar les actuacions en matèria d'assegurances, cobertures de responsabilitat patrimonial de persones, béns, riscos i garanties a cobrir i tramitar els expedients que en derivin.
e) Supervisar la tramitació dels expedients de contractació d'obres, serveis i subministraments, sense perjudici de les funcions de la Sub-direcció General de Coordinació Territorial i Projectes Integrals i de la Gerència de Serveis Comuns.
j) Supervisar els projectes i execucions d'obres i instal·lacions i les actuacions d'adequació dels espais i de posada en marxa de nous equipaments, així com les de conservació, manteniment i seguretat de les instal·lacions, en els edificis del Departament, sense perjudici de les funcions de la Sub-direcció General de Coordinació Territorial i Projectes Integrals i de la Gerència de Serveis Comuns.
k) Gestionar l'adquisició de material no inventariable, coordinar les accions de sostenibilitat ambiental en la gestió dels edificis i fomentar les bones pràctiques mediambientals, sense perjudici de les funcions de la Sub-direcció General de Coordinació Territorial i Projectes Integrals i de la Gerència de Serveis Comuns.
l) Coordinar les actuacions en matèria d'assegurances, cobertures de responsabilitat patrimonial de persones, béns, riscos i garanties a cobrir i tramitar els expedients que en derivin.
e) Supervisar la tramitació dels expedients de contractació d'obres, serveis i subministraments, sense perjudici de les funcions relacionades amb aquests àmbits que afecten les dependències de les delegacions territorials del Govern i dels edificis singulars del Departament.
j) Supervisar els projectes i execucions d'obres i instal·lacions i les actuacions d'adequació dels espais, així com les de conservació, manteniment i seguretat de les instal·lacions, en els centres del Departament, sense perjudici de les funcions de la Sub-direcció General de Coordinació Territorial i Projectes Integrals.
k) Coordinar i impulsar el conjunt d'actuacions que resultin necessàries per posar en marxa els nous equipaments del Departament, sense perjudici de les funcions de la Sub-direcció General de Coordinació Territorial i Projectes Integrals.
Els acords del/la cap de la Secretaria Tècnica de la Junta Consultiva de Contractació Administrativa de denegació d'inscripció i baixa acordada d'ofici en el Registre de licitadors podran ser objecte de recurs d'alçada davant el conseller d'Economia i Finances.
Els acords de la Secretaria Tècnica de la Junta Consultiva de Contractació Administrativa de denegació d'inscripció i baixa acordada d'ofici en el Registre de Licitadors podran ser objecte de recurs ordinari davant el conseller d'Economia i Finances.
5.2 La inclusió en el sobre de documentació administrativa que preveu l'article 79.2 del Reial decret legislatiu 2/2000, de 16 de juny, pel qual s'aprova el Text refós de la Llei de contractes de les administracions públiques, del certificat juntament amb una declaració responsable —emesa pel licitador o representant en el procediment d'adjudicació— de la vigència de les dades que inclou, eximirà de l'aportació dels documents referits en el certificat, així com de la declaració que l'empresa no es troba en circumstància de prohibició de contractar i, concretament, de trobar-se al corrent del compliment de les obligacions tributàries i amb la Seguretat Social.
5.3 El certificat determinarà també la capacitat de les persones que designi l'empresa licitadora per signar els documents administratius contractuals.
5.2 L'aportació del certificat en el període de presentació de proposicions, juntament amb una declaració responsable emesa pel licitador o pel seu representant en el procediment d'adjudicació de la vigència de les dades que inclou, eximeix les empreses i els professionals de l'obligació d'incloure els documents referits en el certificat i la declaració de no estar sotmeses en prohibició de contractar, en el sobre de documentació administrativa que, segons l'article 80 de la Llei de contractes de les administracions públiques, ha d'acompanyar la proposició econòmica.
4.1 El certificat d'inscripció en el Registre de licitadors té una vigència d'un any des de la data d'emissió i no serà vàlid un cop transcorregut aquest període, sens perjudici de renovació.
Per a aquesta, és necessària la inscripció prèvia en el Registre d'una declaració de l'interessat en el sentit que les dades inscrites no han experimentat variació o la documentació de la que resultin les modificacions ocorregudes.
Si durant el temps de vigència del certificat ha tingut lloc alguna modificació del seu contingut, l'interessat pot renovar-lo en qualsevol moment, prèvia inscripció de la modificació.
4.1 El certificat d'inscripció en el Registre de Licitadors té una vigència de sis mesos des de la data d'emissió i no serà vàlid un cop transcorregut aquest període.
Per a la seva renovació és necessari, d'una banda, substituir la documentació aportada per l'interessat que hagi perdut validesa o la que hagi estat modificada pels documents vigents corresponents i, de l'altra, declarar, per part del licitador o del seu representant en el procediment d'adjudicació, que la resta de la documentació presentada prèviament no ha sofert variacions.
Si durant el temps de vigència del certificat tingués lloc alguna modificació en la documentació o aquesta hagués caducat, l'interessat pot renovar el certificat en qualsevol moment.
2.1 Es poden inscriure en el Registre de licitadors de la Generalitat de Catalunya les persones físiques o jurídiques interessades a participar en les licitacions convocades per l'Administració de la Generalitat de Catalunya o per altres administracions públiques.
2.4 El/La cap de la Secretaria Tècnica de la Junta Consultiva de Contractació Administrativa és l'òrgan competent per acordar o denegar la inscripció en el Registre de licitadors i per emetre el certificat d'inscripció corresponent.
L'acord d'inscripció i la seva notificació es farà en un termini màxim de tres mesos des de la recepció de la sol·licitud.
El/La cap de la Secretaria Tècnica podrà denegar motivadament la inscripció en el Registre de licitadors si l'empresa sol·licitant no compleix els requisits i les obligacions que s'estableixen en aquest Decret, així com quan es consideri que la mesa o l'òrgan de contractació han de conèixer íntegrament la documentació empresarial a l'efecte de la seva qualificació jurídica i determinació de la capacitat o no per contractar.
2.1 Es poden inscriure en el Registre de Licitadors de la Generalitat de Catalunya les persones físiques o jurídiques interessades a participar en les licitacions convocades per l'Administració de la Generalitat de Catalunya.
2.4 La Secretaria Tècnica de la Junta Consultiva de Contractació Administrativa és l'òrgan competent per acordar la inscripció en el Registre de Licitadors i per emetre el certificat d'inscripció corresponent.
La inscripció es farà en un termini màxim de tres mesos des de la recepció de la sol·licitud i s'entén desestimada si en aquest termini no es resol.
1.3 La inscripció en el Registre de licitadors permet que els empresaris puguin substituir, en qualsevol dels procediments d'adjudicació, el lliurament material de la documentació que acredita la personalitat jurídica, l'objecte social, el pagament de l'impost d'activitats econòmiques, la representació i la classificació empresarial i d'altres dades identificatives de l'empresa pel certificat d'inscripció registral emès pel/per la cap de la Secretaria Tècnica de la Junta Consultiva de Contractació Administrativa on consta la documentació que s'hi ha presentat.
1.5 El certificat d'inscripció emès pel Registre de licitadors de la Generalitat de Catalunya podrà tenir efectes davant els òrgans de contractació dels ens locals i d'altres administracions públiques que així ho acordin.
Aquest acord es comunicarà a la Junta Consultiva de Contractació Administrativa a l'efecte d'articular l'accés a les dades del Registre.
1.3 La inscripció en el Registre de Licitadors permet que els empresaris puguin substituir, en qualsevol dels procediments d'adjudicació, el lliurament material de la documentació que acredita la personalitat jurídica, el compliment de les obligacions tributàries i de la Seguretat Social, la representació i la classificació empresarial, pel certificat declaratiu emès per la Secretaria Tècnica de la Junta Consultiva de Contractació Administrativa on consta la documentació que s'hi ha presentat.
1.5 El certificat d'inscripció emès pel Registre de Licitadors de la Generalitat de Catalunya podrà tenir efectes davant dels òrgans de contractació d'altres administracions públiques, si així s'acorda amb aquestes.
El Servei de Règim Interior, Atenció a la Ciutadania i Polítiques Sostenibles té les funcions següents:
a) Organitzar els serveis de règim interior i administratius del Departament, i coordinar i fixar les directrius d'aquests serveis als edificis del Departament.
b) Ordenar els serveis de recepció, centraleta i atenció telefònica i presencial, la gestió de sales de reunions i formació, i coordinar les funcions del personal subaltern als serveis centrals del Departament.
c) Gestionar l'adquisició de material no inventariable i la distribució que se'n fa.
d) Organitzar l'arxiu central del Departament i la coordinació amb els arxius de gestió de les unitats.
e) Fomentar i promoure en el Departament els criteris d'organització i de gestió de l'arxiu de la documentació administrativa, física i electrònica.
f) Coordinar l'aplicació en el Departament del sistema general de gestió de la documentació administrativa, física i electrònica.
g) Impulsar i coordinar mesures destinades a la millora de l'accessibilitat i de les relacions de la ciutadania amb el Departament i facilitar i promoure l'ús de la via telemàtica i els serveis electrònics.
h) Coordinar i supervisar el funcionament del registre general i l'assistència a la ciutadania en matèria de registre, a les seus centrals del Departament, així com establir criteris funcionals i donar suport als registres territorials.
i) Tramitar els expedients de sinistres de danys personals dels treballadors i treballadores, danys materials o reclamacions de responsabilitat patrimonial.
j) Sensibilitzar i proposar accions de sostenibilitat ambiental que permetin un ús més eficient dels recursos, de manera que es fomentin les bones pràctiques mediambientals i les polítiques d'estalvi, reducció, reciclatge i prevenció de residus.
k) Fomentar la mobilitat sostenible, planificar i optimitzar el parc mòbil, i la gestió i racionalització dels aparcaments del Departament.
Data d'adjudicació del contracte.
Procediment/sistema d'adjudicació.
Descripció/Objecte del contracte.
Identificació de l'adjudicatari.
Les respostes a les cerques efectuades contenen les dades contractuals relatives als contractes executats els darrers cinc anys.
Els resultats de les cerques inclouen, també, la informació relativa a l'execució dels contractes, concretament, les modificacions, les pròrrogues i els contractes amb resolució anticipada.
Havent observat unes errades al text del Decret esmentat, tramès al Diari Oficial de la Generalitat de Catalunya i publicat al núm. 7820, de 28.2.2019, se'n detallen les correccions oportunes:
A l'apartat 2 de la disposició final cinquena, en la modificació de la lletra a) de l'apartat 3.1 del Decret 242/2007, de 6 de novembre, pel qual s'estableix el règim jurídic de la Comissió Assessora sobre la Publicitat Institucional, on diu:
"Direcció General de Difusió del Departament de la Presidència, que exerceix la vicepresidència de la Comissió."
"Direcció General de Difusió del Departament de la Vicepresidència i d'Economia i Hisenda, que exerceix la vicepresidència de la Comissió."
A l'apartat 3 de la disposició final cinquena, en la modificació de l'article 4 del Decret 242/2007, de 6 de novembre, pel qual s'estableix el règim jurídic de la Comissió Assessora sobre la Publicitat Institucional, on diu:
La Comissió Assessora sobre la Publicitat Institucional pot sol·licitar suport tècnic al Gabinet de Publicitat Institucional de la Direcció General de Difusió."
A la disposició final setena, on diu:
Es modifica l'article 5 del Decret 221/2013, de 3 de setembre, pel qual es regula el Tribunal Català de Contractes del Sector Públic i s'aprova la seva organització i el seu funcionament, que passa a tenir el text següent:"
Mitjançant l'article 22.2 de l'Ordre ECF/497/2007, de 21 de desembre, per la qual es desenvolupa l'estructura organitzativa de l'Agència Tributària de Catalunya, es preveu la possibilitat que, mitjançant resolució del director o directora de l'Agència Tributària de Catalunya, es puguin avocar determinades valoracions de les delegacions territorials de Girona, Lleida i Tarragona en el Servei de Valoracions de la Delegació Territorial de l'Agència Tributària de Catalunya a Barcelona.
D'acord amb aquest article, i ateses les mancances de personal amb qualificació per dur a terme tasques de valoració de terrenys rústics, les resolucions ECF/1320/2008, de 23 d'abril, ECF/1423/2009, de 18 de maig, i ECO/1264/2012, de 29 de juny, del director de l'Agència Tributària de Catalunya han produït avocacions en matèria de béns immobles de naturalesa rústica en la delegació de l'Agència a Barcelona.
Tanmateix a fi d'evitar desajustaments en matèria de valoracions que provoquin retards a l'hora de dictar les corresponents liquidacions derivades dels procediments tributaris, i per tal d'aconseguir un millor aprofitament dels recursos humans, és necessari distribuir els expedients d'una manera més equitativa entre el personal tècnic de les diverses delegacions territorials de l'Agència Tributària de Catalunya per valorar no només béns rústics sinó també altres tipus de béns immobles.
Per tot això, en ús de les atribucions que m'han estat conferides per l'article 39.3 de la Llei 13/2008, del 5 de novembre, de la presidència de la Generalitat i del Govern i vist el que estableixen l'article 11.2 de la Llei 7/2007, de 17 de juliol, de l'Agència Tributària de Catalunya i, en els mateixos termes, l'article 20.4 del Decret 279/2007, de 24 de desembre, pel qual s'aprova el Reglament de l'Agència Tributària de Catalunya,
Se suprimeix l'apartat 2 de l'article 22 de l'Ordre ECF/497/2007, de 21 de desembre, per la qual es desenvolupa l'estructura organitzativa de l'Agència Tributària de Catalunya.
S'afegeix la secció quarta, amb l'article 25 a l'Ordre ECF/497/2007, de 21 de desembre, per la qual es desenvolupa l'estructura organitzativa de l'Agència Tributària de Catalunya, que queda redactada en els termes següents:
Per resolució del director o la directora de l'Agència Tributària de Catalunya, es poden avocar els expedients de valoracions dels béns immobles de naturalesa urbana i rústica entre les diverses delegacions territorials a Barcelona, Girona, Lleida i Tarragona."
Aquesta ordre entrarà en vigor l'endemà de la seva publicació al Diari Oficial de la Generalitat de Catalunya.
10.2 Aquest mòdul ha estat desenvolupat segons els estàndards de programació de la Generalitat de Catalunya i resideix en les instal·lacions del proveïdor de serveis de la Generalitat.
L'accés públic a la ciutadania és una aplicació J2EE que disposa d'una base de dades pròpia que s'alimenta periòdicament de la informació del Registre públic de contractes.
Està desenvolupada amb l'entorn de treball corporatiu (Canigó 3) amb el disseny adaptatiu a diferents dispositius segons els estàndards per a web definits per la Direcció General d'Atenció Ciutadana.